Diari Oficial de la Generalitat Valenciana


Sumari del DOGV 7548, del 15-06-2015 (2015/5543)

RESOLUCIÓ de 9 de juny de 2015, de la Direcció General de Formació Professional i Ensenyances de Règim Especial, per la qual s'adjudiquen ajudes econòmiques per al desenrotllament de la segona fase dels programes formatius de qualificació bàsica, convocades per l'Orde 79/2014, de 25 de setembre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7548

Data del DOGV
:   15-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5543


Data del document
:   09-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 9 de juny de 2015, de la Direcció General de Formació Professional i Ensenyances de Règim Especial, per la qual s'adjudiquen ajudes econòmiques per al desenrotllament de la segona fase dels programes formatius de qualificació bàsica, convocades per l'Orde 79/2014, de 25 de setembre. [2015/5543]  
Per mitjà de l'Orde 79/2014, de 25 de setembre, de la Conselleria d'Educació, Cultura i Esport, es van convocar i aprovar les bases reguladores de les ajudes dels programes formatius de qualificació bàsica de la Comunitat Valenciana per al curs 2014-2015 (DOCV 7370, 29.09.2014) i la correcció d'errors de 18 de novembre de 2014.  
Mitjançant la Resolució de 5 de novembre de 2014, de la Direcció General de Formació Professional i Ensenyança de Règim Especial, es van adjudicar les ajudes econòmiques per al desenrotllament de la primera fase dels programes formatius de qualificació bàsica, convocada per l'Orde 79/29459, de 25 de setembre.  
Una vegada conclosa la primera fase; vista la proposta de concessió d'ajudes per al desenrotllament de la segona, que eleva la Comissió de Valoració dels programes de Qualificació Professional Inicial, creada a este efecte en compliment d'allò preceptuat en l'article 10 de l'esmentada Orde 79/2014, de 25 de setembre, de la Conselleria d'Educació, Cultura i Esport, i tinguts en compte els informes que sobre el funcionament correcte i la justificació econòmica d'aquells han sigut emesos per la Inspecció educativa i per la Direcció General de Formació Professional i Ensenyances de Règim Especial.  
D'acord amb les competències atribuïdes per delegació en la disposició final primera de l'Orde 79/2014, resolc:  
  
Primer  
Aprovar la concessió de subvencions destinades als ens territorials, mancomunitats i institucions sense ànim de lucre, per al desenrotllament de la segona fase per al curs 2014/2015, corresponent a les modalitats de programes formatius de qualificació bàsica ordinaris i programes formatius de qualificació bàsica adaptada a persones amb necessitats educatives especials permanents, relacionats en cada un dels annexos I i II, per un import total d'1.617.379,30 euros i amb càrrec a la línia pressupostària T7875, corresponent a l'aplicació pressupostària 39.79.58.169.64.5, de l'exercici pressupostari 2015.  
  
  
Segon  
La segona fase comprén des de l'1 de gener de 2015 fins a la finalització del programa, i pot coincidir amb la que establisca el calendari escolar per al primer curs de les ensenyances de Formació Professional.  
  
El càlcul de les quanties corresponents a la segona fase es realitzarà tenint en compte la duració del programa formatiu de qualificació bàsica, que tindrà almenys 640 hores.  
Les entitats que no van poder impartir en la primera fase un màxim de 320 hores, han de completar les hores del programa en la segona fase. El valor hora lectiva per programa/grup per a la segona fase és de 25 euros/hora. Així mateix, per a la part B, el valor hora és de tres euros per a programa/grup. Els imports màxims són els que figuren en els annexos I i II.  
El mòdul professional de Formació en Centres de Treball (FCT) que es realitzarà en la segona fase comprendrà un mínim de 80 hores i un màxim de 150 hores, d'acord amb el que establixen els article 18 i 19 de l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana.  
  
Tercer  
Les entitats vetlaran per la contractació correcta de les assegurances d'accidents i de responsabilitat civil, i hauran de presentar la pòlissa i els corresponents rebuts en el cas d'haver-ne fraccionat per fases el pagament.  
En el cas que el programa haja patit alguna variació substancial, esta haurà de comunicar-se per escrit en el termini de quinze dies des de la data de publicació d'esta resolució, incloent-hi les acreditacions documentals pertinents.  
  
Quart  
1. La justificació del gasto ?parts A i B- d'esta segona fase es realitzarà per mitjà dels impresos normalitzats que figuren en la pàgina web de la Conselleria d'Educació, Cultura i Esport (http://www.cece.gva.es/eva/val/fp\_pfcb.htm), per a la qual cosa caldrà aportar les nòmines, costos socials, factures i rebuts corresponents originals o degudament confrontats i ordenats que acrediten que s'han pagat materialment, així com la documentació acreditativa, per mitjà d'extractes bancaris, dels pagaments realitzats. No es consideraran gastos efectivament pagats aquells justificats mitjançant rebuts o factures. Igualment, serà imprescindible per a totes les entitats l'aportació en la justificació esmentada de la declaració de reintegraments a la Generalitat.  
Les entitats sense ànim de lucre aportaran també els certificats d'estar al corrent amb la Seguretat Social i les agències tributàries estatal i autonòmica.  
2. Conservació de documents: tots els documents relatius a estes ajudes, tant els de gasto com els informatius elaborats, hauran de conservar-se fins a l'any 2019.  
3. El termini de presentació de la documentació esmentada, en la Conselleria d'Educació, Cultura i Esport, finalitzarà el 10 de setembre de 2015. El pagament de la subvenció es farà efectiu en els termes que s'indica l'apartat quint d'esta resolució.  
  
Quint  
La segona base dels programes formatius de qualificació bàsica inclou els costos imputables a la part A i a la part B, tal com es disposa en l'apartat octau de l'Orde 79/2014.  
  
Sext  
La Conselleria d'Educació, Cultura i Esport està facultada per a minorar, o, si és el cas, reintegrar totalment, la subvenció concedida en els supòsits previstos en l'apartat quinze de l'Orde 79/2014 i en l'apartat segon d'esta resolució; en tot cas, l'entitat es compromet al compliment del que establix l'apartat catorze de la mateixa orde, relatiu a les obligacions de les entitats beneficiàries, i del que s'ha indicat en l'apartat segon d'esta resolució.  
  
  
Sèptim  
1. La justificació del gasto ?parts A i B- es realitzarà per mitjà dels impresos normalitzat que figuren en la pàgina web de la Conselleria d'Educació, Cultura i Esport (http://www.cece.gva.es/eva/val/fp\_pfcb.htm), «Programes formatius de qualificació bàsica», per a la qual cosa caldrà aportar nòmines, gastos socials, factures i rebuts corresponents originals o degudament confrontats i ordenats que acrediten que han sigut pagats materialment, així com la documentació acreditativa, per mitjà d'extracte bancaris, dels pagaments realitzats. Només són subvencionables aquells efectivament pagats. També serà imprescindible per a totes les entitats l'aportació de la justificació de la declaració de reintegraments a la Generalitat. Les entitats sense ànim de lucre aportaran igualment els certificats d'estar al corrent amb la Seguretat Social i amb les agències tributàries estatal i autonòmica, o l'autorització expressa del sol·licitant a la Conselleria d'Educació, Cultura i Esport per a obtindre directament l'acreditació de les obligacions esmentades.  
2. Quan les activitats dels programes hagen sigut finançades amb la subvenció i, a més, amb fons propis o altres subvencions o recursos, hauran d'acreditar-se en la justificació l'import, la procedència i l'aplicació d'eixos fons a les activitats subvencionades.  
3. D'acord amb el que establix l'apartat 14.f de l'Orde 79/2014, les entitats promotores redactaran una memòria final.  
4. L'entitat beneficiària realitzarà un seguiment de la prossecució d'estudis i inserció laboral dels participants en el programa, el qual, després de ser estudiat per la Comissió de Valoració dels Programes Formatius de Qualificació Bàsica, servirà d'indicador per a avaluar en futurs exercicis la viabilitat d'eixes accions en funció del col·lectiu al qual s'adreçaven i de la modalitat d'actuació per la qual es va optar.  
Els resultats del seguiment mencionat podran ser incorporats en un termini màxim de tres mesos posteriors a l'acabament del programa.  
  
  
Octau  
La Conselleria d'Educació està facultada per a minorar, o, si és el cas, reintegrar totalment, la subvenció concedida en els supòsits previstos en l'apartat 15 de l'Orde 79/2014; en tot cas, l'entitat sol·licitant es compromet al compliment d'allò que s'ha indicat en este apartat referent a les entitats promotores.  
  
  
Nové  
La realització dels programes formatius de qualificació bàsica es regirà pel que establixen l'Orde 79/29457 i la resta d'instruccions que dicte la Direcció General de Formació Professional i Ensenyances de Règim Especial. La segona fase dels programes formatius esmentats s'iniciarà a partir de l'1 de gener de 2015, d'acord amb el que establix apartat 12.5 de l'Orde 79/2014, i podrà finalitzar tal com s'indica en l'apartat segon d'esta resolució.  
  
Deu  
Esta resolució produirà efectes l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta orde, que posa fi a la via administrativa, els interessats podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs potestatiu de reposició s'ha d'interposar davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 9 de juny de 2015.- El director general de Formació Professional i Ensenyances de Règim Especial: Marcial Díaz Garrigues.